CHIEF MINISTER LEH PWD MINISTER TEN PU NITIN GADKARI HMU,"1108/2024-2025 Dated Aizawl, the 8th July, 2024: Vawiin tlai lam khan Chief Minister Pu Lalduhoma leh Pu Vanlalhlana, PWD Minister te chuan Pu Nitin Gadkari, Minister of Road, Transport and Highways chu a chenna inah hmuin, inkawmhona hun tha tak an nei. Pu Nitin Gadkari hian a Ministry hnuaia official pawimawhte lo ko khawmin, Mizorama project hrang hrangte leh harsatna awm mek te an sawi hova. Pu Nitin Gadkari hian, ""Forest Clearance hi kan mutan ber a nia, Mizorama hna kan thawh mai theih loh thin chhan lian ber chu Forest Clearance fel lo hi a ni"" tiin a lo hrilh a ni. Chief Minister hian NHIDCL siam retaining wall chim nasa lutuk chu a thlalak nen Pu Nitin Gadkari hi a hmuhtir hlawm a. Enfiah nghal a lo tiam a ni. Aizawl Bypass Tunnel Approach Road siamna tur Mizoram Sawrkarin a thlen leh Lawngtlai - Siaha inkar Chhimtuipui Lui (Tuipui Ferry) a lei dawhna tur DPR, Mizoram Sawrkarin a thehluh tawh pawh a rang thei ang bera tihhlawhtlin dan a zawn tur thu a lo hrilh a ni. Attachment Loading attachment...",Dated: 8 th Jul 24 8:17 PM,https://dipr.mizoram.gov.in/post/chief-minister-leh-pwd-minister-ten-pu-nitin-gadkari-hmu